techiaith/cofnodycynulliad_en-cy huggingface dataset:
English: In your interim annual report on grants management 2016-17, it states that the Permanent Secretary was to chair the improving efficiency board with the aim 'to reduce bureaucracy by identifying administrative work which is of low value, or which could be undertaken less frequently or in a different way or not at all.' The work started in May last year and was to complete in 2018 by being taken on at pace. Has that work now been completed? Have there been any financial savings for your Government? And, if there have been, are they more or less than you expected? And are you anticipating more applications for grants now that there's more money available to meet them?
Welsh: Yn eich adroddiad blynyddol dros dro ar reoli grantiau 2016-17, mae'n nodi y byddai'r Ysgrifennydd Parhaol yn cadeirio'r bwrdd gwella effeithlonrwydd gyda'r nod: o leihau biwrocratiaeth trwy nodi gwaith gweinyddol sydd o werth isel, neu y gellid ei wneud yn llai aml neu mewn ffordd wahanol neu ddim o gwbl. Dechreuodd y gwaith ym mis Mai y llynedd a disgwyliwyd iddo gael ei gwblhau yn 2018 trwy gael ei wneud yn gyflym. A yw'r gwaith hwnnw wedi ei gwblhau erbyn hyn? A fu unrhyw arbedion ariannol i'ch Llywodraeth? Ac os bu, a ydyn nhw'n fwy neu'n llai na'r disgwyl? Ac a ydych chi'n rhagweld mwy o geisiadau am grantiau nawr bod mwy o arian ar gael i'w talu?
English: Well, there's less money, because we get less money from the UK Conservative Government. So, it's not as if there is a sudden windfall of money that we can draw on in order to help businesses. But we continually look to improve our offer to businesses in terms of grant funding, particularly through removing duplication, because the temptation sometimes is to create a number of different grant schemes in order that different applications are able to fit properly. Now, that can lead to a proliferation of grant schemes in time, and the work that's ongoing is looking at slimming down, potentially, the number of grants that are available and simplifying the way in which they're applied for.
Welsh: Wel, mae llai o arian, gan ein bod ni'n cael llai o arian gan Lywodraeth Geidwadol y DU. Felly, nid yw hi fel pe byddai llwyth sydyn o arian y gallwn ni ei ddefnyddio er mwyn helpu busnesau. Ond rydym ni'n ceisio gwella ein cynnig i fusnesau yn barhaus o ran arian grant, yn enwedig drwy gael gwared ar achosion o ddyblygu, gan mai'r demtasiwn weithiau yw creu nifer o wahanol gynlluniau grant fel bod gwahanol geisiadau yn gallu ffitio'n iawn. Nawr, gall hynny arwain at lu o gynlluniau grant mewn amser, a nod y gwaith sy'n mynd rhagddo yw lleihau, o bosibl, nifer y grantiau sydd ar gael a symleiddio'r ffordd yr ymgeisir amdanynt.
English: First Minister, there are now 143 accredited employers paying the real living wage in Wales across the public, private and third sectors, helping to address the pay and gender inequalities in the workplace. With the Welsh public sector spending approximately £6 billion annually through procurement, will you update the Assembly on the adoption of the code of practice on ethical employment in supply chains, which commits companies to sign up to consider paying the real living wage?
Welsh: Prif Weinidog, ceir 143 o gyflogwyr achrededig sy'n talu'r cyflog byw gwirioneddol yng Nghymru ar draws y sectorau cyhoeddus a phreifat a'r trydydd sector erbyn hyn, gan helpu i fynd i'r afael â'r anghydraddoldebau cyflog a rhyw yn y gweithle. Gan fod sector cyhoeddus Cymru yn gwario tua £6 biliwn bob blwyddyn trwy gaffael, a wnewch chi roi'r wybodaeth ddiweddaraf i'r Cynulliad ar fabwysiadu'r cod ymarfer ar gyflogaeth foesegol mewn cadwyni cyflenwi, sy'n ymrwymo cwmnïau i ymroi i ystyried talu'r cyflog byw gwirioneddol?
English: Well, I can say that 86 organisations have already signed up to the code, which commits public, private and third sector organisations to a set of actions that tackle illegal and unfair employment practices. The four supporting guides that make up the code contain tools and advice to help put those commitments into practice. They include, for example, tackling unfair employment practices and false self-employment, tackling modern slavery and human rights abuses, implementing the living wage through procurement, and blacklisting. All organisations that receive funding from Welsh Government either directly or via grants or contracts are expected to sign up to the code.
Welsh: Wel, gallaf ddweud bod 86 o sefydliadau wedi cytuno i'r cod eisoes, sy'n ymrwymo sefydliadau sector cyhoeddus a phreifat a thrydydd sector i gyfres o gamau gweithredu sy'n mynd i'r afael ag arferion cyflogaeth anghyfreithlon ac annheg. Mae'r pedwar canllaw ategol sydd wedi eu cynnwys yn y cod yn cynnwys dulliau a chyngor i helpu i roi'r ymrwymiadau hynny ar waith. Maen nhw'n cynnwys, er enghraifft, mynd i'r afael ag arferion cyflogaeth annheg a hunangyflogaeth ffug, mynd i'r afael â chaethwasiaeth fodern ac achosion o gamddefnyddio hawliau dynol, gweithredu'r cyflog byw trwy gaffael, a chosbrestru. Disgwylir i'r holl sefydliadau sy'n cael cyllid gan Lywodraeth Cymru naill ai'n uniongyrchol neu drwy grantiau neu gontractau ymrwymo i'r cod.
English: Currently there are no medicines containing melatonin licensed in the UK for the treatment of neurodevelopmental disorders in children and young people. We are guided by the recommendations of the National Institute for Health and Care Excellence and the All Wales Medicines Strategy Group.
Welsh: Nid oes unrhyw feddyginiaethau ar hyn o bryd sy'n cynnwys melatonin wedi'u trwyddedu yn y DU ar gyfer trin anhwylderau niwroddatblygiadol mewn plant a phobl ifanc. Cawn ein harwain gan argymhellion y Sefydliad Cenedlaethol dros Ragoriaeth mewn Iechyd a Gofal a Grŵp Strategaeth Feddyginiaethau Cymru Gyfan.
English: Thank you, First Minister. Families with children with neurodevelopmental conditions often report that getting a child to sleep is one of the most stressful and difficult times of the day. One constituent came to see me recently. They couldn't settle their son until four in the morning, causing chaos in the house and stress for the whole family. When children do get to see a specialist, they're often prescribed melatonin as a way of settling them until they get into a routine, but that's not currently licensed for children, and GPs won't prescribe it. Given that, in the Hywel Dda health board, there's still a waiting list of some 18 months to see a specialist - though this is improving - this does cause great stress for families who are unable to get help from primary care and unable to get to see a specialist consultant. We must do better in offering them something, First Minister, to help them and their families deal with this very difficult condition. Would he look to see what is practicable within the constraints, and, even better, try and remove some of the constraints?
Welsh: Diolch, Prif Weinidog. Mae teuluoedd sydd â phlant â chyflyrau niwroddatblygiadol yn aml yn dweud bod cael plentyn i gysgu yn un o'r adegau mwyaf pryderus ac anodd o'r dydd. Daeth un etholwr i'm gweld yn ddiweddar. Ni allai setlo ei fab tan bedwar o'r gloch y bore, gan achosi anhrefn yn y tŷ a straen ar y teulu cyfan. Pan fydd plant yn cael gweld arbenigwr, rhoddir melatonin iddynt ar bresgripsiwn yn aml fel ffordd o'u setlo nhw tan iddyn nhw ddatblygu trefn ddyddiol, ond nid yw hwnnw wedi ei drwyddedu ar gyfer plant ar hyn o bryd, ac ni wnaiff meddygon teulu ei ragnodi. O gofio, ym mwrdd iechyd Hywel Dda, bod rhestr aros o tua 18 mis i weld arbenigwr o hyd - er bod hyn yn gwella - mae hyn yn achosi straen enfawr i deuluoedd nad ydyn nhw'n gallu cael cymorth gan ofal sylfaenol a chael gweld meddyg ymgynghorol arbenigol. Mae'n rhaid i ni wneud yn well o ran cynnig rhywbeth iddyn nhw, Prif Weinidog, i'w helpu nhw a'u teuluoedd i ymdopi â'r cyflwr anodd iawn hwn. A wnaiff ef edrych i weld beth sy'n ymarferol o fewn y cyfyngiadau, a, hyd yn oed yn well, ceisio cael gwared ar rai o'r cyfyngiadau?
English: The difficulty is that it's not licensed for use at the moment. Now, medicines licensing is not devolved. Once a medicine is licensed, the use of it then is governed by NICE and the All Wales Medicines Strategy Group, but, of course, for GPs, GPs are governed - I know Dai Lloyd is over there - as I understand it, by rules that tell them what they cannot prescribe, not what they can prescribe. So, it is possible for a GP to prescribe melatonin; it's a matter for individual prescribers. There's no restriction on GPs doing that, but, of course, any GP is going to ask the question, 'Well, is this something I should be doing? Is it something that I regard as clinically safe?' That's inevitable, and they do take clinical responsibility for the medicines that they prescribe. The British Medical Association does say to GPs that they should not prescribe beyond their own knowledge or capability - sensible advice - and I can imagine GPs being nervous about prescribing what appears to be a medicine unlicensed for use in children. The next step has to be to look at evidence to make sure that it is licensed for use in children, and then of course to move on from there. What I can say, however, is, in the meantime, we have established a new service to assess, diagnose and provide ongoing support for children and young people with neurodevelopmental conditions, and we are investing £2 million a year to do so.
Welsh: Yr anhawster yw nad yw wedi ei drwyddedu i'w ddefnyddio ar hyn o bryd. Nawr, nid yw trwyddedu meddyginiaethau wedi ei ddatganoli. Ar ôl i feddyginiaeth gael ei thrwyddedu, caiff y defnydd ohoni wedyn ei reoli gan NICE a Grŵp Strategaeth Feddyginiaethau Cymru Gyfan, ond, wrth gwrs, o ran meddygon teulu, llywodraethir meddygon teulu - gwn fod Dai Lloyd yn y fan yna - fel y deallaf, gan reolau sy'n dweud wrthyn nhw beth na chânt ei ragnodi, nid yr hyn y cânt ei ragnodi. Felly, mae'n bosibl i feddyg teulu ragnodi melatonin; mae'n fater i ragnodwyr unigol. Nid oes unrhyw gyfyngiad ar feddygon teulu i wneud hynny, ond, wrth gwrs, mae unrhyw feddyg teulu yn mynd i ofyn y cwestiwn, 'Wel, a yw hyn yn rhywbeth y dylwn i fod yn ei wneud? A yw'n rhywbeth yr wyf i'n ei ystyried yn glinigol ddiogel?' Mae hynny'n anochel, ac maen nhw'n cymryd cyfrifoldeb clinigol am y meddyginiaethau y maen nhw'n eu rhagnodi. Mae Cymdeithas Feddygol Prydain yn dweud wrth feddygon teulu na ddylent ragnodi y tu hwnt i'w gwybodaeth neu eu gallu eu hunain - cyngor doeth - a gallaf ddychmygu bod meddygon teulu yn nerfus ynghylch rhagnodi'r hyn sy'n ymddangos fel pe byddai'n feddyginiaeth nad yw wedi ei thrwyddedu i'w defnyddio gan blant. Mae'n rhaid mai'r cam nesaf yw edrych ar dystiolaeth i wneud yn siŵr ei bod wedi ei thrwyddedu i'w defnyddio gan blant, a symud ymlaen o'r fan honno wedyn wrth gwrs. Yr hyn y gallaf ei ddweud, fodd bynnag, yw ein bod ni, yn y cyfamser, wedi sefydlu gwasanaeth newydd i asesu, i roi diagnosis ac i ddarparu cymorth parhaus i blant a phobl ifanc â chyflyrau niwroddatblygiadol, ac rydym ni'n buddsoddi £2 filiwn y flwyddyn i wneud hynny.
English: Diolch, Llywydd. The statement 'The Best Start in Life: Making Early Years Count', has been withdrawn from today's agenda. Timings for other items have been adjusted accordingly. Business for the next three weeks is shown on the business statement and announcement, found amongst the meeting papers available to Members electronically.
Welsh: Diolch, Llywydd. Mae'r datganiad 'Y Dechrau Gorau mewn Bywyd; Gwneud i'r Blynyddoedd Cynnar Gyfrif', wedi ei dynnu'n ôl o'r agenda heddiw. Mae'r amseroedd ar gyfer yr eitemau eraill wedi'u haddasu yn unol â hynny. Dangosir busnes y tair wythnos nesaf ar y datganiad a chyhoeddiad busnes, a welir ymysg papurau'r cyfarfod sydd ar gael yn electronig i Aelodau.
English: Leader of the house, could we have a statement either from the First Minister, or a letter from the Permanent Secretary, outlining the way the operational protocol was put in place for the QC-led inquiry? There have been various reports in the media that I would suggest cause grave areas of concern and do need explaining. I do draw the leader of the house's attention to some of the comments that refer to: 'Mr Bowen can only go as far as the permanent secretary will allow' and 'The permanent secretary, acting on behalf of the First Minister'. Also, the advice that was given to civil service employees last week on the intranet, obviously, that's available to employees, in the Permanent Secretary's name and also the head of human resources and director of governance, also causes grave concern, I would suggest. I'd be most grateful if - and I'll be guided by you on this, who the appropriate person would be to address this, whether it's the Permanent Secretary herself, via a letter to Assembly Members, who could clarify some of these areas so that we can have confidence, or the First Minister via a statement. I do hope that the leader of the house will facilitate such response that can close off some of these areas of concern that have been highlighted recently.
Welsh: Arweinydd y tŷ, a gawn ni ddatganiad naill ai gan y Prif Weinidog, neu lythyr gan yr Ysgrifennydd Parhaol, yn nodi sut y rhoddwyd y protocol gweithredol ar waith ar gyfer yr ymchwiliad dan arweiniad cwnsler y frenhines? Bu adroddiadau amrywiol yn y cyfryngau y byddwn i'n awgrymu eu bod yn peri pryder difrifol ac y mae angen eu hegluro. Rwy'n tynnu sylw arweinydd y tŷ at rai o'r sylwadau sy'n cyfeirio at: Ni all Mr Bowen fynd yn bellach nag y mae'r Ysgrifennydd Parhaol yn ei ganiatáu a Yr ysgrifennydd parhaol, yn gweithredu ar ran y Prif Weinidog. Hefyd, byddwn i'n awgrymu bod y cyngor a roddwyd i gyflogeion y gwasanaeth sifil yr wythnos diwethaf ar y fewnrwyd, yn amlwg, sydd ar gael i gyflogeion, yn enw'r Ysgrifennydd Parhaol a'r pennaeth adnoddau dynol a'r cyfarwyddwr llywodraethu, yn peri pryder difrifol hefyd. Byddwn i'n dra diolchgar pe byddai - a chewch chi fy arwain i yn hyn o beth, pwy fyddai'r person priodol i gyfeirio hyn ato, boed yr Ysgrifennydd Parhaol ei hun, mewn llythyr at Aelodau'r Cynulliad, a allai egluro rhai o'r meysydd hyn fel y gallem ni fod â hyder, neu'r Prif Weinidog drwy ddatganiad. Rwy'n wir gobeithio y bydd arweinydd y tŷ yn hwyluso ymateb o'r fath a all ymdrin yn derfynol â rhai o'r meysydd pryder hyn a amlygwyd yn ddiweddar.
English: I'm more than happy to discuss with the Permanent Secretary the best way of making sure that Assembly Members are fully informed as to where we are with the inquiry and what the protocol entails.
Welsh: Rwy'n fwy na pharod i drafod â'r Ysgrifennydd Parhaol ynghylch y ffordd orau o wneud yn siŵr bod Aelodau'r Cynulliad yn cael yr wybodaeth lawn am y sefyllfa ar hyn o bryd o ran yr ymchwiliad a'r hyn y mae'r protocol yn ei gynnwys.
English: There are two issues I wanted to raise, and the first one was the issue of progress on eliminating hepatitis C. I think 12 months ago we had a very good cross-party debate about the aim of eliminating hepatitis C in Wales by 2030, and the Government responded with a series of actions. I wondered if it would be possible to have a statement outlining the progress that's been made in the different health boards on delivering those actions. That was the first one. And the second one was, on the weekend, the UK Government designated 22 June Windrush Day, and I wondered if the Government itself had any plans to mark that day.
Welsh: Mae dau fater yr wyf yn dymuno'u codi, ac mae'r cyntaf yn ymwneud â'r mater o gynnydd ar ddileu hepatitis C. Rwy'n credu i ni gael dadl drawsbleidiol dda iawn 12 mis yn ôl ar y nod o ddileu hepatitis C yng Nghymru erbyn 2030, ac ymatebodd y Llywodraeth â chyfres o gamau gweithredu. Tybed a fyddai modd cael datganiad yn amlinellu'r cynnydd a wnaed yn y gwahanol fyrddau iechyd i gyflawni'r camau hynny. Dyna oedd y cyntaf. A'r ail un yw, ar y penwythnos, fe wnaeth Llywodraeth y DU ddynodi 22 Mehefin yn Ddiwrnod Windrush, a meddwl oeddwn i tybed a oes gan y Llywodraeth ei hun unrhyw gynlluniau i nodi'r diwrnod hwnnw.
English: On that second one, I'm delighted to say that I'm hosting a Windrush celebration in the millennium centre on the twenty-second, and I'd be very glad to see a large number of Assembly Members there. Anyone who can get there will be very welcome indeed. It's a very important thing to celebrate the contribution of the Windrush generation - the entire generation, not just the people who came on the Windrush itself, of course - to the culture and development of Wales. They've had a very, very significant role in the culture and development of Wales as a nation, and they certainly deserve to be celebrated for that. In terms of hepatitis C, a patient notification exercise is currently being finalised in order to reach out to patients who were diagnosed with hepatitis C at a time when the treatment wasn't available. A national specification for testing in community pharmacies is being developed at the moment, and targets for our substance misuse services are being developed in order to increase testing in those services. We're currently engaged in negotiations with the pharmaceutical industry to agree a new funding deal for hepatitis C treatments, and we're also engaged with counterparts in England to consider the details and potential benefits for Wales before any final decision is made. I'm sure the health Secretary will update us as soon as those negotiations are complete. The Member has been very assiduous in advancing this for her patients, and I'm sure the health Secretary will keep her informed in particular.
Welsh: O ran yr ail un, mae'n bleser gen i ddweud fy mod i'n cynnal dathliad Windrush yng Nghanolfan y Mileniwm ar yr ail ar hugain, a byddwn i'n falch iawn gweld llawer iawn o Aelodau'r Cynulliad yno. Bydd croeso mawr i unrhyw un a all fod yna. Mae'n bwysig iawn dathlu cyfraniad y genhedlaeth Windrush - y genhedlaeth gyfan, nid dim ond y bobl a ddaeth ar y Windrush ei hun, wrth gwrs - i ddiwylliant a datblygiad Cymru. Maen nhw wedi chwarae rhan sylweddol iawn, iawn yn niwylliant a datblygiad Cymru fel cenedl, ac maen nhw'n sicr yn haeddu cael eu dathlu am hynny. O ran hepatitis C, mae ymarfer hysbysu cleifion yn dod i ben ar hyn o bryd er mwyn cyrraedd cleifion a gafodd ddiagnosis o hepatitis C pan nad oedd y driniaeth ar gael. Mae manyleb genedlaethol ar gyfer profion mewn fferyllfeydd cymunedol yn cael ei datblygu ar hyn o bryd, ac mae targedau ar gyfer ein gwasanaethau camddefnyddio sylweddau yn cael eu datblygu er mwyn cynyddu profion yn y gwasanaethau hynny. Rydym ni ar hyn o bryd wrthi'n cynnal trafodaethau â'r diwydiant fferyllol i gytuno ar drefniant cyllido newydd ar gyfer triniaethau hepatitis C, ac rydym ni hefyd yn ymgysylltu â'u cymheiriaid yn Lloegr i ystyried y manylion a'r manteision posibl i Gymru cyn gwneud unrhyw benderfyniad terfynol. Rwy'n siŵr y bydd yr Ysgrifennydd Iechyd yn rhoi'r wybodaeth ddiweddaraf i ni cyn gynted ag y bydd y trafodaethau hynny wedi'u cwblhau. Mae'r Aelod wedi bod yn ddyfal iawn wrth hyrwyddo hyn ar gyfer ei chleifion, ac rwy'n siŵr y bydd yr Ysgrifennydd Iechyd yn rhoi gwybod iddi hi yn arbennig.
English: Cabinet Secretary, may I ask for a statement from the Cabinet Secretary for health on Welsh Government policy towards setting up fix rooms for drug addicts in Wales? In November 2016, I raised this issue in the business statement following the news that a pilot project was being set up in Glasgow. The business Secretary at the time said that it was clearly a very important issue and she was sure a statement would be forthcoming. Now, the chief executive of the charity The Wallich earlier this month said that fix rooms for drug addicts would bring so many benefits that it would be ridiculous not to have them now. Could we have a statement from the Cabinet Secretary and Welsh Government on this very important issue? I want to know why there's been silence for so long please.
Welsh: Ysgrifennydd y Cabinet, a gaf i ofyn am ddatganiad gan Ysgrifennydd y Cabinet dros Iechyd ar bolisi Llywodraeth Cymru o ran sefydlu ystafelloedd triniaeth i bobl sy'n gaeth i gyffuriau yng Nghymru? Ym mis Tachwedd 2016, codais y mater hwn yn y datganiad busnes yn dilyn y newyddion bod prosiect treialu wedi'i sefydlu yn Glasgow. Dywedodd yr Ysgrifennydd Busnes ar y pryd ei fod yn amlwg yn fater pwysig iawn a'i bod hi'n siŵr y byddai datganiad ar ddod. Nawr, dywedodd prif weithredwr yr elusen The Wallich yn gynharach y mis hwn y byddai ystafelloedd triniaeth i'r rhai sy'n gaeth i gyffuriau yn dod â llawer o fuddion ac y byddai'n hurt peidio â'u cael erbyn hyn. A gawn ni ddatganiad gan Ysgrifennydd y Cabinet a Llywodraeth Cymru ar y mater pwysig iawn hwn? Rwy'n dymuno gwybod pam y bu distawrwydd ers cyhyd os gwelwch yn dda.
English: The Cabinet Secretary is indicating to me that we did publish a response, but he's also indicated to me that he'll recirculate it to make sure Members are kept in that loop.
Welsh: Mae Ysgrifennydd y Cabinet yn dangos i mi y gwnaethom ni gyhoeddi ymateb, ond y mae hefyd wedi arwyddo i mi y bydd yn ei ailddosbarthu i sicrhau bod yr Aelodau yn cael yr wybodaeth ddiweddaraf.
English: Leader of the house, you may be aware that the Welsh Government last week confirmed that over £36 million of public money has been spent on developing a business park at Felindre in Swansea, yet despite being in public ownership for 20 years, Felindre business park remains empty. You may also be aware of other parcels of land in South Wales West that have been labelled as future business parks but remain empty - land in Glynneath, for example, just off the A465, owned by the Welsh Government but not even included within Neath Port Talbot's local development plan, or the infamous piece of land at Baglan, which has been empty for so long that the Ministry of Justice thought that it could be used for another purpose. It seems that there's a major issue in terms of how the Welsh Government is going about investing in these areas, how it goes about targeting sectors and attracting companies to these sites, and how it ultimately is failing to develop jobs in these areas. Now, with the Valleys taskforce looking to deliver even more land for business or industrial use, we are looking at the potential of south Wales being flooded with available industrial land, yet severely lacking in terms of ideas on how to fill them. So, would the Welsh Government therefore commit to bringing forward a statement on how it plans to develop jobs on land that it owns in Wales, and how it plans to move from a position whereby sites are empty to a position whereby sites are actually providing quality employment for local people?
Welsh: Arweinydd y tŷ, efallai y byddwch yn ymwybodol y cadarnhaodd Llywodraeth Cymru yr wythnos diwethaf fod dros £36 miliwn o arian cyhoeddus wedi'i wario ar ddatblygu parc busnes yn Felindre yn Abertawe, ac eto, er ei fod yn eiddo cyhoeddus ers 20 mlynedd, mae parc busnes Felindre yn parhau i fod yn wag. Efallai y byddwch chi'n ymwybodol hefyd o barseli eraill o dir yn y de-orllewin sydd wedi eu labelu'n barciau busnes ar gyfer y dyfodol ond sy'n parhau fod yn wag - tir yng Nglyn-nedd, er enghraifft, nepell o'r A465, sy'n eiddo i Lywodraeth Cymru, ond heb ei gynnwys hyd yn oed yng nghynllun datblygu lleol Castell-nedd Port Talbot, neu'r darn enwog o dir ym Maglan, sydd wedi bod yn wag ers cyhyd bod y Weinyddiaeth Gyfiawnder yn meddwl y gellid ei ddefnyddio at ddiben arall. Ymddengys bod problem fawr o ran sut y mae Llywodraeth Cymru yn mynd ati i fuddsoddi yn yr ardaloedd hyn, sut y mae'n mynd ati i dargedu sectorau a denu cwmnïau i'r safleoedd hyn, a sut y mae'n methu yn y pen draw â datblygu swyddi yn yr ardaloedd hyn. Nawr, wrth i Dasglu'r Cymoedd geisio cyflenwi hyd yn oed mwy o dir at ddefnydd busnes neu ddiwydiannol, rydym yn ystyried y potensial o lethu'r de â'r tir diwydiannol sydd ar gael, ac eto diffyg sylweddol o ran syniadau ar sut i'w llenwi. Felly, a wnaiff Llywodraeth Cymru ymrwymo i gyflwyno datganiad ar sut y mae'n bwriadu datblygu swyddi ar y tir y mae'n berchen arno yng Nghymru, a sut y mae'n bwriadu symud o sefyllfa lle mae'r safleoedd yn wag i sefyllfa lle mae safleoedd mewn gwirionedd yn darparu cyflogaeth o safon i bobl leol?